钦定古今图书集成/明伦汇编/氏族典/第021卷 > 《廖用贤尚友录》 > 蒙毅
## 钦定古今图书集成/明伦汇编/氏族典/第021卷 > 《廖用贤尚友录》 > 蒙毅

按《史记蒙恬传》：恬弟毅，位至上卿。始皇三十七年冬，
出游会稽，北走琅邪，道病，使毅还祷山川，未反。始皇
崩，中车府令赵高与公子胡亥阴谋立胡亥为太子。
毅还至赵高，为胡亥忠计，欲以灭蒙氏，乃言曰：“臣闻
先帝欲举贤立太子久矣，而毅谏曰：‘不可。若知贤而
愈不立，则是不忠而惑主也。以臣愚意，不若诛之’。”胡
亥听而系毅于代，杀之。